המשרד לעניינים אסטרטגיים

המשרד לעניינים אסטרטגיים הוא ממשרדי הממשלה בישראל. תפקיד המשרד הוא קידום נושאים אסטרטגיים העומדים לסדר היום של מדינת ישראל, בהם האיום האיראני, חיזוק הסכמי אברהם, הרחבת מעגל השלום וחיזוק הברית עם ארצות הברית, תוך תיאום עם משרדי הממשלה וגופי הביטחון. השר לעניינים אסטרטגיים הנוכחי הוא רון דרמר. במהלך אוקטובר 2006 קיים ראש הממשלה אהוד אולמרט מגעים עם חבר הכנסת אביגדור ליברמן על הצטרפות מפלגת "ישראל ביתנו" לקואליציה. במהלך המגעים עלתה סוגיית התיק ליו"ר המפלגה, שדרש את תפקיד השר לביטחון פנים, כמימוש הבטחת הבחירות שלו. הדבר היווה מוקד לשתי בעיות לראש הממשלה: האחת, ליברמן נחקר בפרשות שונות במשטרה, לכן לא היה ראוי שיהיה הממונה על הגוף החוקר אותו; בעיה שנייה הייתה מציאת תפקיד לשר המכהן בתפקיד מאז הרכבת הממשלה, אבי דיכטר, אז חבר מפלגת "קדימה", בה היה חבר גם אולמרט, ועל כן מינויו של ליברמן לתפקיד עלול היה לערער את היחסים בין דיכטר לבין אולמרט. בסופו של דבר הוסכם להפקיד בידיו של ליברמן את הטיפול בסוגיית הגרעין האיראני ובלשכת הקשר נתיב, ולשם כך הוקם המשרד לנושאים אסטרטגיים. בינואר 2008 פרש השר ליברמן מן הממשלה ובחודש אפריל החליטה הממשלה על פירוק המשרד והעברת משימותיו למשרדי ממשלה אחרים. הממשלה ה-32 הקימה את המשרד מחדש ב-6 במאי 2009, ובראשו הועמד משה יעלון, לאחר שתיק הביטחון ניתן לאהוד ברק. המשרד הקנה ליעלון אפשרות לעסוק בתחומי מודיעין וביטחון מבלי שהחזיק בפועל את תיק הביטחון. יעלון התרכז בחקר ההסתה הפלסטינית והיה מהגורמים העיקריים שעסקו בנושא והפכו אותו למוכר וידוע. ב-30 בנובמבר 2014 החליטה הממשלה לאחד את המשרד לענייני מודיעין ואת המשרד לנושאים אסטרטגיים למשרד אחד שייקרא משרד המודיעין. במאי 2015 החליטה הממשלה לפרק את משרד המודיעין לשני משרדים, המשרד לנושאים אסטרטגיים והסברה ומשרד המודיעין. ביוני 2020 החליטה הממשלה לשנות את שם המשרד לשמו הנוכחי, המשרד לנושאים אסטרטגיים. באוקטובר 2015 החליטה הממשלה ה-34 כי יש צורך לנקוט בגישה התקפית, כדי לסכל ולבלום את התפתחות והתפשטות איום הדה-לגיטימציה, וביתר שאת את פעילות קמפיין ה-BDS. על כן, הטיל הקבינט, על המשרד לנושאים אסטרטגיים והסברה, בראשות גלעד ארדן, את "האחריות הכוללת להובלת המערכה נגד תופעות הדה-לגיטימציה והחרמות נגד ישראל". במסגרת המשרד הוקם כוח משימה לאומי הנקרא "המערכה", כנגד קמפיין הדל"ג והחרם על מדינת ישראל. לקראת הקמת ממשלת ישראל השלושים ושש, נקבע בהסכם הקואליציוני בין יש עתיד לימינה כי המשרד לנושאים אסטרטגיים ייסגר וסמכויותיו ישובו אל משרד החוץ. בהמשך לכך, לאחר שהושבעה הממשלה, היא החליטה על פירוק המשרד. בדצמבר 2022, עם הקמתה של הממשלה ה-37, חודשה פעילות המשרד עם מינויו של רון דרמר לשר לעניינים אסטרטגיים. עם מינויו של דרמר הודיעו כי ג'ורדנה קטלר, ששימשה בעבר יועצת של ראש הממשלה בנימין נתניהו ובהווה עובדת בתפקיד בכיר ברשת החברתית פייסבוק, צפויה להתמנות למנכ"לית המשרד, אולם כמה חודשים לאחר מכן פורסם כי דרמר טרם אישר את המינוי שלה או של כל מועמד אחר לתפקיד, ושלמעשה המשרד פועל ללא מנכ"ל. בינואר 2023, הממשלה ה-37 שונה ייעודו של המשרד, כאשר את האחריות הכוללת להובלת המערכה נגד תופעות הדה-לגיטימציה והחרמות נגד ישראל הועברה למשרד התפוצות והמאבק באנטישמיות. תפקיד המשרד הוא קידום נושאים אסטרטגיים העומדים לסדר היום של מדינת ישראל, בהם האיום האיראני, חיזוק הסכמי אברהם, הרחבת מעגל השלום וחיזוק הברית עם ארצות הברית, תוך תיאום עם משרדי הממשלה וגופי הביטחון. המשרד הקים וממן הפורום המשפטי הבינלאומי. "מפת השנאה". "נתיב הכסף 1" ו-"נתיב הכסף 2". "מחבלים בחליפות", פברואר 2019. "ההונאה הרשתית של קמפיין ה-BDS נגד האירוויזיון", מאי 2019. "מאחורי המסכה" ספטמבר 2019[דרוש מקור] "נגיף השנאה", מאי 2020.[דרוש מקור] דו"ח על הארגון "אדאמיר", מאי 2020. "המערכה של ארגוני הדה-לגיטימציה נגד הסכמי הנורמליזציה", פברואר 2021. המשרד הוביל להקמה של שלוש רשתות גלובליות: GC4I – הרשת הגלובלית של המנהיגים הפרו-ישראליים, DigiTell – רשת מקצועית של בלוגרים ומשפיעני מדיה חברתית, LNI – רשת משפטנים פרו-ישראליים - הפועלות מול ארגוני דל"ג המבקשים לקדם חרמות נגד ישראל.[דרוש מקור] קלע שלמה, שנודע בהמשך גם בשם מיזם קונצרט הוא חל"צ בבעלות פרטית שהוקם לשם יישום חלק מפעילותו בנוגע למאבק בתופעת הדה-לגיטימציה, בתיאום עם משרדי הממשלה הרלוונטיים. החברה הוקמה ביום 10 במאי 18 נחתם הסכם ההתקשרות עם החל"צ, כאשר תכלית המיזם היא הקמת תשתית כוללת למאבק בתופעת הדה-לגיטימציה, שלה מספר תשתיות-בת הפועלות במרחבים שונים – מידע ומחקר, פעילות מקוונת, תודעת המונים, משלחות וביקורים, מענקי פעילות לארגונים פרו-ישראליים ופיתוח כלים חדשים למאבק בדה-לגיטימציה לישראל. המיזם אשר החל לפעול ב-2019, מיועד ליצור סינרגיה ברשת הפרו-ישראלית ומאפשר לגייס מקורות כספיים נוספים לטובת המאבק בתופעת הדה-לגיטימציה, לפחות 50% מעבר למשאבי הממשלה. המיזם לא הצליח לגייס את כמויות הכספים המקוות ובשנת 2020 קוצץ תקציבו. אתר האינטרנט הרשמי של המשרד לעניינים אסטרטגיים רוני סופר, הממשלה פירקה את המשרד לעניינים אסטרטגיים, באתר ynet, 13 באפריל 2008 אורי בלאו, כך מגבשת ישראל את אסטרטגיית החרם שלה, באתר הארץ, 26 במרץ 2017 צבי זרחיה, המשרד שנלחם ב–BDS יוחרג מחוק חופש המידע, באתר TheMarker‏, 20 ביוני 2017 איתמר ב"ז, כך התפורר צבא האמת של מדינת ישראל, באתר העין השביעית, 20 בינואר 2021 ליאת לוי, הסיפור המוזר של לורי קרדוזה מור, שקיבלה ממדינת ישראל 300 אלף שקל, באתר TheMarker‏, 28 במאי 2021 הממשלה החליטה להקים מחדש את המשרד לעניינים אסטרטגיים תחת השר דרמר, באתר ynet, 19 בפברואר 2023 הקמת המשרד לנושאים אסטרטגיים, החלטה מספר 802 של ממשלת ישראל השלושים ואחת, משנת 2006, באתר של משרד ראש הממשלה ביטול המשרד לנושאים אסטרטגיים, החלטה מספר 3433 של ממשלת ישראל השלושים ואחת, משנת 2008, באתר של משרד ראש הממשלה הקמת המשרד לנושאים אסטרטגיים, החלטה מספר 69 של ממשלת ישראל השלושים ושתיים, משנת 2009, באתר של משרד ראש הממשלה איחוד המשרד לענייני מודיעין והמשרד לנושאים אסטרטגיים למשרד אחד שייקרא משרד המודיעין, החלטה מספר 2255 של ממשלת ישראל, משנת 2014, באתר של משרד ראש הממשלה הודעת מזכיר הממשלה בתום ישיבת הממשלה, ‏30 בנובמבר 2014 חלוקת משרד המודיעין – למשרד לנושאים אסטרטגיים ולמשרד המודיעין, החלטה מספר 14 של ממשלת ישראל, משנת 2015, באתר של משרד ראש הממשלה צירוף חבר הכנסת גלעד ארדן לממשלה, ומינויו לשר לביטחון הפנים ולשר לנושאים אסטרטגיים והסברה, החלטה מספר 25 של ממשלת ישראל השלושים וארבע, משנת 2015, באתר של משרד ראש הממשלה, מיום 25 במאי 2015 הודעה על שינוי שם של משרד, ילקוט הפרסומים 8936, 23 ביוני 2020 הקמת המשרד לנושאים אסטרטגיים והסברה 2015 מיטל ר. פישמן, "קורא לקהל הישראלי לקחת חלק", באתר ynet, 14 באוגוסט 2017 מורן אזולאי, המשרדים שייסגרו - וחלוקת האחריות: ההסכם המלא בין לפיד ובנט, באתר ynet, 11 ביוני 2021 עמית סגל, באתר Telegram רפאלה גויכמן, חוזרת לקרבת נתניהו: רון דרמר צפוי למנות את לוביסטית פייסבוק ישראל למנכ"לית משרדו, באתר TheMarker‏, 12 בינואר 2023 שבי גטניו, בעיה אסטרטגית, באתר העין השביעית, 17 במאי 2023 מפת השנאה דו"ח "נתיב הכסף" דו"ח "מחבלים בחליפות" דו"ח "ההונאה הרשתית של קמפיין החרם נגד האירוויזיון" דו"ח "מאחורי המסכה" דו"ח נגיף השנאה דו"ח כספי הדמים טור דעה של מנכ"ל המשרד, צחי גבריאלי קמפיין נגד ה-BDS מושק במהלך כנס GC4I ניצן סניור שניאור, ‏"אנחנו יוצרים בפעם הראשונה רשת פרו-ישראלית עולמית", באתר ‏מאקו‏, 12 במרץ 2018 דנה ויס, ‏פרסום ראשון: ישראל תממן מאבק משפטי בינ"ל בחרם, באתר ‏מאקו‏, 20 בדצמבר 2018 נעה לנדאו, שגרירים ואלופים לשעבר בחברה שתממן המדינה למאבק ב"תודעת ההמונים", באתר הארץ, 9 בינואר 2018 איתמר ב"ז, כך התפורר צבא האמת של מדינת ישראל, באתר העין השביעית, 20 בינואר 2021